Aika ke 21.2. klo 9.00–11.00

Paikka Turun kaupunginkirjasto

Läsnä Katarina Kapiainen, Turku

Tiina Salo, Raisio

Eila Polojärvi, Uusikaupunki

Merja Kalliomäki, Pori (Skype-yhteys)

Gunilla Ritkaew, Kemiönsaari

Olli Hirvonen, Turku

Poissa Sari Saarela, Kaarina

Viktoria Kulmala, Mynämäki

Anni Salonen, Laitila

1. **Kokouksen järjestäytyminen**

Katarina Kapiainen kirjoittaa muistion.

Kokouksen Skype-linkki: https://join.skype.com/f8eYBE3EKWCx

1. **Kuulumisten vaihto**

Raisiossa on alkanut digineuvonta, jossa sekä esitellään tiettyjä teemoja että tarjotaan henkilökohtaisia neuvonta-aikoja. Työväenopiston tilannetta toiminta on hankaloittanut, sillä ihmiset ovat peruneet maksullisia kurssiosallistumisia ja tulleet kirjaston ilmaisiin opastuksiin.

Vuxeninstitutilla ollut ongelmia saada osallistujia maksullisille kursseille. Syksyllä Kemiönsaarella keskusteltu aikuistopiston, vertaistukiryhmien ja kirjaston yhteistyöstä.

Turussa on alkamassa digikokeilu: Kerttulin vanhainkotiin hankitaan viisi iPadia ja testataan henkilökunnan avustamaa Celia palveluiden käyttöä. Turku on saanut valtionperintörahastosta rahoitusta kirjaston Omakirjasto-kotipalveluhankkeeseen, jossa yhdistetään kirjakassien kotiinkuljetukseen digipalveluiden tarjoamista (esim. Celia, e-kirjat, Naxos, virtuaalikirkko, TFO:n konsertit, Yle Areena jne.) Kokeilu aloitetaan kirjaston palveluilla, myöhemmin on mahdollista liittää kirjaston digisisältöihin muiden vapaa-aikatoimialan digitaalisia sisältöjä. Kokeilu toteutetaan niin, että lähihoitajaopiskelijat antavat harjoittelunaan opastusta kotihoidon asiakkaille sekä niin, että kotihoito kuljettaa asiakkaita opastustilaan. Turussa on meneillään myös kulttuurisen kirjaamisen hanke, kotihoito kirjaa kaikkien kotihoidon asiakkaiden kulttuuriset tarpeet.

Keskusteltiin laitoshoidon ja kulttuurin suhteesta.

Pienissä kunnissa ei ole välttämättä yhdistyksiä tai oppilaitoksia, joista saisi apua digineuvonnan järjestämiseen. Lukiot yhteistyössä niin, että vapaaehtoistoiminnan kursseista saisi opintopisteitä?

Porin asiakasraati (lasten puolella kirjastoministeri): Asiakkaiden osallistamista, kutsutaan joko yleisellä kutsulla tai sitten rajataan aihe. Tällä kertaa kutsuttiin raatilaisia vammais- ja vanhusneuvostoista ja monikulttuurisuuspuolelta, myös liikennesuunnittelun insinööri on mukana raadissa. Lisää ihmisiä tulee parin kerran jälkeen. Tavoitteena ei ole pelkkä keskustelu, vaan ideat kirjataan ylös toteutettavaksi, myöhemmin pidetään palautekokoontuminen jossa keskustellaan toteutetuista ideoista. Toistaiseksi keskustelu on ollut vapaata, esityslistoja ei ole käytetty. Ideataulukko ja ratkaisuehdotukset on koottu yhteen, nämä lähetetään IKI-ryhmälle tiedoksi. Kirjaston puolelta mukana ovat johtaja, apulaisjohtaja, palveluvastaava ja aikuisten osaston johtaja. Pori suunnittelee kyselyä kirjaston käytön esteistä. Tämä idea kannattaisi ottaa muissakin kirjastoissa käyttöön!

1. **Celia-asiat**

Hoivayhteisöjen ja kirjastojen työpaja meni nopeasti, mutta keskustelulle ja verkostoitumiselle ei ollut juurikaan varattu aikaa. Ehkä kyse oli enemmän Celian omasta tiedonhankinnasta kuin tiedon jakamisesta kentälle.

Porin asiakasraati on kokoontunut pari kertaa, mukana aika paljon aktiivisia näkövammaisia, jotka ovat kiinnostuneita Celiasta. Porissa pyydetty, että poltettaisiin Celia-levyjä asiakkaiden toiveiden mukaan. Pori ei lähde tähän, toteuttaminen vie liikaa resursseja.

Raisiossa taas esteettömyystapahtumassa oli näkövammaisia, jotka eivät tienneet, että Celian palvelut ovat siirtyneet yleisten kirjastojen järjestettäväksi.

Jaettiin NKL:n Daisy-soittimen esitteet. Muistutus: Daisy-soittimen saa NKL:ltä terveydenhoitajan tms. täyttämällä lomakkeella elinikäiseen lainaan, vaikka lukemisesteen syynä ei olisikaan näkövamma!

Celialla on oma uutiskirje hoivayhteisöille, kannattaa tilata!

1. **Viestinnän parantaminen**

Laajemman sähköpostilistan perustaminen ensi kehittämiskirjastokokouksessa, joka on vasta 15.5. Paula tietänee tästä? Facebook-ryhmän aktivoiminen vapaamuotoiseen keskusteluun, mutta siirretään viestintää sähköpostiin. Esim. säännöllinen sähköposti kerran kuussa tms. uutiskirje, jokin ei-muodollinen ja kevyt tiedote. Vanhat muistiot menevät extranetiin, kun Katarina pystyy taas päivittämään sivustoa.

1. **Hyyppä-kiertue**

Olli oli yhteydessä Hyyppään, pyysi ottamaan yhteyttä myöhemmin keväällä, haluaa luennoida aikuisille eikä vanhuksille. Ei välttämättä suostu lähtemään Poriin asti, voitaisiinko striimata Poriin, jos Hyyppä suostuu? Olli on Hyypän toiveen mukaisesti loppukeväästä yhteydessä. Hyyppä kiertäisi siis muutamassa kirjastossa pitämässä saman luennon lukemisen terveysvaikutuksista. Luento voisi olla avoin sekä yleisölle että henkilökunnalle?

1. **Muut esille tulevat asiat**

Lukulähettien kirjalistoja nyt Vaski-Finnassa julkisesti nähtävillä, vaikka päivitystyö on yhä kesken. Lisää kirjavinkkejä otetaan vastaan! Katarina on menossa puhumaan lukuläheteistä Seinäjoelle. Linkit toistaiseksi olemassa oleviin listoihin:

<https://vaski.finna.fi/List/527879> (Historiaa ja elämäkertoja)

<https://vaski.finna.fi/List/527881> (Novelleja, pakinoita ja huumoria)

<https://vaski.finna.fi/List/527883> (Paikallishistoriaa ja muuta Turkuun liittyvää)

<https://vaski.finna.fi/List/547577> (Selkokielisiä kirjoja)

<https://vaski.finna.fi/List/547582> (Kansanperinnettä)

<https://vaski.finna.fi/List/547583> (Runoja, sananlaskuja, aforismeja ja arvoituksia)

1. **Seuraava kokous**

Raisiossa ke 4.4. klo 9-11, tai mikäli kokoustila ei ole vapaana, Turussa.